Narva Linnavalitsus korraldab avaliku konkursi Narva linna Sotsiaalabiameti direktori ametikoha täitmiseks
Narva linna Sotsiaalabiameti direktori ametikoha eesmärgiks on ameti juhtimine ja panustamine sotsiaalhoolekande, tervisedenduse ja tervishoiu arengusse Narva linnas.
Ootused kandidaadile:
· juhtimiskogemus ametikoha töövaldkonnas (vähemalt 3 aastat);
· hea arvutikasutamisoskus;
· koostööoskus ja kaasamisvalmidus;
· võõrkeelte oskus, sh inglise ja vene keele oskus;
· kõrge pingetaluvus;
· kohusetundlikkus, otsustus- ja vastutusvõime, pingetaluvus, sealhulgas vastutus oma kohustuste õigeaegse ja täpse täitmise ning kvaliteedi ja tulemuslikkuse eest.
Teenistusülesannete kirjeldus:
· Juhib ameti tegevust ja vastutab ametile pandud ülesannete täitmise eest ja annab volitused ameti esindamiseks.
· Esindab ametit kõikides toimingutes, tegevustes ja tehingutes, mis on vajalikud ameti ülesannete täitmiseks (ka riigiasutustes, KOV asutuses ja juriidiliste ja füüsiliste isikute suhtes oma pädevuse piires).
· Juhib linnavalitsuse sotsiaalvaldkonna tööd ameti valdkondade pädevuses.
· Vastavalt ameti koosseisule nimetab ametisse ja vabastab ametist Narva linna Sotsiaalabiameti ametnikke ning sõlmib, muudab ja lõpetab töölepinguid ameti teenistujatega.
· Koordineerib Sotsiaaltöökeskuse tegevust ja korraldab Sotsiaaltöökeskuse tegevuse kontrollimist;
· Täidab muid ülesandeid, mis on talle pandud linna õigusaktidega, linnapea poolt või vastavalt linnavalitsuse liikmete tööjaotusele linnavalitsuse liikmete poolt.
Nõuded kandidaadile:
· Magistrikraad või sellega võrdsustatud haridustase sotsiaalvaldkonnas;
· Vähemalt kolmeaastane juhtimiskogemus ametikoha töövaldkonnas;
· Teadmised kohaliku omavalitsuse korraldusest, seda reguleerivatest õigusaktidest ning oma töövaldkonda reguleerivatest õigusaktidest ja parimast praktikast ning oskus neid teenistusülesannete täitmisel rakendada;
· Eesti keele valdamine C1-tasemel ja vene ning inglise keele oskus suhtlustasemel;
· [bookmark: _GoBack]Arvutioskus, sealhulgas ametikohal vajalike teksti- ja tabeltöötlusprogrammide ning teiste tööks vajalike arvutiprogrammide ja andmekogude kasutamise oskus.

Narva linna Sotsiaalabiameti direktori ametijuhendiga on võimalik tutvuda Narva linnavalitsuse kodulehel ja ameti põhimäärusega – Riigi Teataja veebilehel.
Kandideerimiseks esitada järgmised dokumendid:
· sooviavaldus;
· CV;
· allkirjastatud kinnitus, et kandidaat vastab ametikohale astumiseks seaduses sätestatud nõuetele;
· töökohale esitatud nõuetele vastavust tõendavate dokumentide koopiad (tunnistus või diplom vajaliku hariduse kohta);
· isikut tõendava dokumendi koopia;
· muud enda poolt oluliseks ja informatiivseks peetavad dokumendid.
Dokumendid esitada hiljemalt 15. september 2022.a digitaalallkirjastatult e-posti aadressil konkurss@narva.ee märgusõnaga „SAA direktor".
